laion/Wikipedia-Exotic huggingface dataset:
উমা ভেন্ডে

উমা ভেন্ডে (৩১ মে ১৯৪৫ - ১৯ জুলাই ২০১৭) একজন ভারতীয় অভিনেত্রী যিনি মারাঠি চলচ্চিত্র, টেলিভিশন এবং থিয়েটারে কাজ করেছিলেন। তার আসল নাম ছিল অনুসায়া সাকারিকর। তিনি মারাঠি চলচ্চিত্র আকাশগঙ্গায় (১৯৬০) অভিনয়ের মাধ্যমে আত্মপ্রকাশ করেন। তিনি আমহি যাতো আমচ্য গাভা (১৯৬৮), আঙ্গাই (১৯৬৮), ভালু (১৯৮০) চলচ্চিত্রে অভিনয়ের জন্য পরিচিত। মারাঠি সিনেমাতে তার অবদানের জন্য ভেন্ডেকে চিত্রভূষণ পুরস্কার দ্বারা সম্মানিত করা হয়েছিল। অভিনেত্রী উমা ভেন্ডে ১৯৬০ সাল থেকে ২০০১ সালের দীর্ঘ সময়কালের অবধিতে অসংখ্য মারাঠি সিনেমায় অভিনয় করেছেন। তার প্রথম ছবি ছিল ১৯৬০ সালের মারাঠি চলচিত্র আকাশগঙ্গা। এরপর ১৯৬০ সালেই তার অপর এক্টি ছবি অন্তরিচা দিভা মুক্তি পায়। ১৯৬৪ থেকে ১৯৬৮ সাল থেকে তিনি পরপর বিভিন্ন মারঠি ছবিতে অভিনয় করেছেন। এই সময়কালে তার অভিনীত উল্লেখনীয় কয়েকটি ছবির নাম হল, স্বয়ম্বর জালে সিতেচে (১৯৬৪), মালহারী মার্তন্ড (১৯৬৫), শেভাতচা মালুসারা (১৯৬৬), মধুচন্দ্র (১৯৬৭), কাকা মালা ভাচাভা (১৯৬৭), আঙ্গাই (১৯৬৮), আমহি যাতো আমচ্য গাভা (১৯৬৮) ইত্যাদি। সত্তর এবং আশির দশকেও তিনি কয়েকটি জনপ্রিয় মারাঠি সিনেমায় অভিনয় করেছেন। সত্তরের দশকে মুক্তিপ্রাপ্ত তার অভিনীত উল্লেখনীয় সিনেমাগুলি হল, নাতে জাদলে ডন জীবনচে (১৯৭১), তি পাচ নাজুক বোতে (১৯৭২), আশি হি সাতর্যাছি তারহা (১৯৭৪) ইত্যাদি। আশির দশকে তিনি ভালু (১৯৮০), চাতক চাঁদনী (১৯৮২), থোড়তাঞ্চি কমলা (১৯৮৪), প্রেমসাথী ভাটেল তে (১৯৮৭) ইত্যাদি ছবিতে অভিনয় করেছেন। তার শেষ অভিনীত সিনেমাগুলির মধ্যে উল্লেখযোগ্য আপন ইয়ানা পহিলাত কা (১৯৯২) ও আই থর তুজে উপকার (২০০১)। "Actress Uma Bhende passed away"। Maharashtra Times Online। ২২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Actress Uma Bhende passed away"। Daink Bhaskar। সংগ্রহের তারিখ ১৯ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "सचिन पिळगावकर आणि उमा भेंडे यंदाचे'चित्रभूषण'" [Sachin Pilgaonkar and Uma Bhende gets awarded]। Loksatta (Marathi ভাষায়)। Pune। Indian Express। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Uma Bhende Biography"। IMDb। সংগ্রহের তারিখ ১৯ জুলাই ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ছাতা (ছত্রাক)

ছাতা একপ্রকার নিম্ন শ্রেণীর ছত্রাক। এগুলো সাধারণত আর্দ্র স্থানে জন্মায়, যেমন রুটি,দই বা দধি, অনেক দিনের পুরানো জুতা, ভেজা কাপড় ইত্যাদি। মাইকোরাইজা Moore D; Robson GD; Trinci APJ (editors). (২০১১)। 21st Century Guidebook to Fungi (1st সংস্করণ)। Cambridge University Press। আইএসবিএন 978-0521186957। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Madigan M; Martinko J (editors). (২০০৫)। Brock Biology of Microorganisms (11th সংস্করণ)। Prentice Hall। আইএসবিএন 0-13-144329-1। ওসিএলসি 57001814।  উইকিমিডিয়া কমন্সে ছাতা (ছত্রাক) সংক্রান্ত মিডিয়া রয়েছে। The EPA's guide to mold
হেলেন ব্রায়ন

হেলেন ব্রায়ন (২৭ জানুয়ারী ১৮৮২ — ৩১ আগস্ট ১৯৬২) ছিলেন একজন ফরাসি শিক্ষিকা, নারীবাদী, সমাজতান্ত্রিক ও সাম্যবাদী। তিনি ফরাসী শিক্ষক ইউনিয়নের অন্যতম নেত্রী ছিলেন। প্রথম বিশ্বযুদ্ধের সময় (১৯১৪-১৮) শান্তিবাদী প্রচারের জন্য তাকে গ্রেপ্তার করা হয়েছিল, তাকে সাজাও প্রদান করা হয়েছিল এবং একজন শিক্ষিকা হিসাবে তাকে তার চাকরি থেকে বরখাস্ত করা হয়েছিল। তিনি রুশ বিপ্লবের পরপরই রাশিয়া সফর করেন এবং তার অভিজ্ঞতার উপর একটি বই লেখেন। এটি কখনই প্রকাশিত হয়নি। তিনি পরবর্তী বছরগুলিতে একটি নারীবাদী বিশ্বকোষ প্রস্তুত করার জন্য তার অনেক প্রচেষ্টা করেছিলেন, কিন্তু তা কখনই সম্পূর্ণ বা প্রকাশিত হয়নি। হেলেন ব্রায়ন ১৮৮২ সালের ২৭ জানুয়ারি অভারগেনের ক্লারমন্ট-ফেরান্ডে জন্মগ্রহণ করেন তার পরিবারটি ছিল শিক্ষক পরিবার। খুব অল্প বয়সে তিনি অনাথ হয়ে পড়েন এবং তার শৈশব তার দাদীর সাথে আর্ডেনেসে কাটিয়েছেন। তিনি একজন শিক্ষিকা হওয়ার জন্য প্যারিসের ইকোলে প্রাইমায়ার সুপারিউর সোফি জার্মেইনে পড়াশোনা করেছেন।ইউনিয়নগুলি ১৮৮৪ সালে অনুমোদিত হয়েছিল, কিন্তু রাষ্ট্রীয় কর্মচারীরা সেগুলিতে অন্তর্ভুক্ত হতে পারেনি। তবে তারা বন্ধুত্বপূর্ণ সমাজে যোগ দিতে পেরেছিল। ব্রায়ন ১৯০৫ সালে একজন শিক্ষিকা হিসাবে কাজ করছিলেন যখন তিনি বিদ্যালয় শিক্ষকদের নতুন সংঘ ও সোশ্যালিস্ট পার্টি (এসএফআইও)-তে নথিভুক্ত হন। ব্রায়ন কখনো বিয়ে করেননি, কিন্তু ১৯০৫-০৭ সালের দিকে একজন রুশ অভিবাসীর দ্বারা তার দুটি সন্তান ছিল। তিনি প্যারিসের উপকণ্ঠে প্যান্টিনের একটি নার্সারি বিদ্যালয়ে (ইকোলে ম্যাটারনেলে) পড়াতেন। Avrane 2003। Fell 2009। Brion, Hélène ... Women in World History।
তাইওয়ানে নারীবাদ

তাইওয়ানে নারীবাদী এবং নারী অধিকার আন্দোলনের একটি জটিল ইতিহাস রয়েছে যেখানে প্রগতিশীলতার সময়কাল রয়েছে। সেই সময় নারীবাদ এবং শক্তিশালী মহিলা আইকনগুলি বিকশিত হয়েছিল। এছাড়াও আছে কঠোর কর্তৃত্ববাদের সময়কাল যে সময় সমতা এবং ব্যক্তিগত অধিকারকে অবমূল্যায়ন করা হয়েছিল। ভিভিন্ন প্রজন্মের নারীবাদীদের কাজগুলির ফলে, তাইওয়ান বর্তমানে এশিয়ার সবচেয়ে লিঙ্গ-সমতাযুক্ত দেশগুলির মধ্যে একটি, লিঙ্গ সমতার আন্তর্জাতিক সূচকে তার পূর্ব এশীয় প্রতিবেশীদের তুলনায় ধারাবাহিকভাবে উচ্চতর অবস্থান করছে (২০১৯ সালে লিঙ্গ বৈষম্য সূচক অনুসারে বিশ্বব্যাপী ষষ্ঠ এবং ২০২০ সালে লিঙ্গ ব্যবধান সূচক অনুসারে বিশ্বব্যাপী ২৯ তম)। জাপানি ঔপনিবেশিক শাসনের শুরুতে তাইওয়ান সরকার কিছু উপায়ে তাইওয়ান সমাজের চেয়ে বেশি প্রগতিশীল ছিল। জাপানি ঔপনিবেশিক সরকারের সামাজিক শিক্ষা অধিদপ্তর প্রস্তাব করেছিল দত্তক নেওয়া কন্যাদের অপব্যবহার ও পাচার রোধ করার জন্য একটি নীতির, বিশেষ করে এই ধরনের শিশুদের সুরক্ষা জোরদার করার জন্য ও এই জাতীয় সমস্যাগুলির বিষয়ে সচেতনতা বাড়াতে প্রচারাভিযান চালু করেছিল। একই সময়ে ১৯১৪ সালে জাপান সরকার কর্তৃক পা বাঁধা সংস্কৃতি (আকৃতি এবং আকার পরিবর্তন করার জন্য অল্প বয়স্ক মেয়েদের পা ভাঙ্গা এবং শক্তভাবে বাঁধা) নির্মূল করা হয়েছিল। ১৯২০-এর দশকে ঔপনিবেশিক সরকার রাজনৈতিক ভিন্নমতের প্রতি তুলনামূলকভাবে সহনশীল ছিল, যার ফলে তাইওয়ানের ইতিহাসে প্রথম স্বায়ত্তশাসিত নারী আন্দোলনের বিকাশ ঘটে। ১৯২০-এর দশক জুড়ে প্রগতিশীল তাইওয়ানের বুদ্ধিজীবী ও শিক্ষার্থীরা তাইওয়ানের সমাজে মহিলাদের বিষয়ে সচেতনতা বাড়ানোর জন্য অসংখ্য নিবন্ধ তৈরি করেছিল। ১৯২১ সালে, জাপানি আত্তীকরণের ভয়ে তাইওয়ানীয় কালচারাল অ্যাসোসিয়েশন তৈরি করা হয়েছিল। স্থানীয় সংসদ গঠনের জন্য এটি ছিল একটি তাইওয়ান পিটিশন আন্দোলন। Chang, Doris T. (২০০৯)। Women’s Movements in Twentieth-Century Taiwan। Chicago: University of Illinois Press.। আইএসবিএন 978-0252033957। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বার্ণপুর রেলওয়ে স্টেশন

বার্ণপুর রেলওয়ে স্টেশন পশ্চিমবঙ্গের পশ্চিম বর্ধমান জেলার আসানসোলের বার্ণপুরের একটি রেলওয়ে স্টেশন। এর কোড হল BURN । এটি আসানসোলের পার্শ্ববর্তী এলাকা বার্ণপুর অঞ্চলের জন্য ব্যবহৃত হয়। স্টেশনটি তিনটি প্ল্যাটফর্ম নিয়ে গঠিত। প্ল্যাটফর্মগুলো ছাউনিযুক্ত। মূল্য পরিশোধপূ্বক এবং মূল্য ছাড়াই মুক্ত ব্যবহার করার মত উভয় ধরনের পরঃনিষ্কাশন পরিষেবা রয়েছে এখানে। আগস্ট ২০২২ এর তথ্য অনুযায়ী একটি লিফট নির্মাণাধীন রয়েছে। বার্ণপুর থেকে কিছু গুরুত্বপূর্ণ ট্রেন চলাচল করে: গুয়াহাটি-চেন্নাই এগমোর এক্সপ্রেস দিঘা-আসানসোল এক্সপ্রেস পুরী বৈদ্যনাথ ধাম এক্সপ্রেস টাটানগর-ছাপড়া এক্সপ্রেস টাটানগর-আসানসোল এক্সপ্রেস ডিব্রুগড়-চেন্নাই এগমোর এক্সপ্রেস টাটানগর-দানাপুর এক্সপ্রেস হলদিয়া-আসানসোল এক্সপ্রেস দক্ষিণ বিহার এক্সপ্রেস বারাউনি-কাটিহার স্লিপ এক্সপ্রেস এর্নাকুলাম-পাটনা এক্সপ্রেস (চেন্নাই হয়ে)
সেলিম চিশতী

সেলিম চিশতি (১৪৭৮-১৫৭২) ভারতে মুঘল শাসনের সময় চিশতিয়া তরিকার একজন সুফি সাধক ছিলেন। ভারতের আগ্রা জেলা শহর থেকে ৩৫ কিলোমিটার দূরে ফতেহপুর সিক্রি শহরের জানানা রওজার কাছে সেলিম চিশতীর মাজার অবস্থিত। "मोहब्बत की इबादत होती है जहां"। web.archive.org। ২০০৯-০৪-২৫। ২০০৯-০৪-২৫ তারিখে মূল থেকে আর্কাইভ করা। সংগ্রহের তারিখ ২০২৩-০৩-১৪।
পার্লামেন্ট হিল

পার্লামেন্ট হিল হল কানাডার অন্টারিও রাজ্যের অটোয়া শহরের কেন্দ্রস্থলে অটোয়া নদীর দক্ষিণ তীরে ক্রাউন ল্যান্ডের একটি এলাকা। এলাকাটি কথোপকথনে দ্য হিল নামে পরিচিত। এটির গথিক পুনরুজ্জীবন স্যুট ভবন ও তাদের জাতীয় প্রতীকী গুরুত্বের স্থাপত্য উপাদান হল কানাডীয় সংসদের আবাসস্থল। পার্লামেন্ট হিল প্রতি বছর আনুমানিক ত্রিশ লক্ষ দর্শনার্থীদের আকর্ষণ করে। পার্লামেন্ট হিল ও সংসদীয় এলাকায় আইন প্রয়োগ করার জন্য সংসদীয় সুরক্ষা পরিষেবা (পিপিএস) দায়বদ্ধ। মূলত ১৮তম ও ১৯তম শতাব্দীর প্রথম দিকে একটি সামরিক ঘাঁটির স্থান ছিল, রানী ভিক্টোরিয়া কানাডার প্রদেশের রাজধানী হিসাবে অটোয়াকে বেছে নেওয়ার পর ১৮৫৯ সালে একটি সরকারি সীমানায় এলাকাটির উন্নয়ন শুরু হয়। সংসদ ও বিভাগীয় ভবনগুলিতে বেশ কয়েকটি সম্প্রসারণ ও সেন্টার ব্লককে ধ্বংসকারী ১৯১৬ সালের একটি অগ্নিকাণ্ডের পরে, পার্লামেন্ট হিল ১৯২৭ সালে পিস টাওয়ারের সমাপ্তির সঙ্গে বর্তমান রূপ ধারণ করেছিল। একটি বিস্তৃত $৩ বিলিয়ন মূল্যের সংস্কার ও পুনর্বাসন প্রকল্প ২০০২ সাল থেকে সংসদ ভবনের চতুষ্পার্শ্বস্থ পরিবেষ্টিত সমস্ত ভবন জুড়ে চলছে; কাজ ২০২৮ সাল পর্যন্ত সম্পূর্ণ হবে বলে আশা করা হচ্ছে না। "Parliament Hill tourist facilities overwhelmed"। CTV News। বেল মিডিয়া। কানাডিয়ান প্রেস। ৬ মে ২০০৭। সংগ্রহের তারিখ ১৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে পার্লামেন্ট হিল সংক্রান্ত মিডিয়া রয়েছে। পার্লামেন্ট হিল ওয়েবসাইট নকশা অনুসারে কানাডা: অটোয়ার পার্লামেন্ট হিলে লাইব্রেরি ও আর্কাইভস কানাডা
উমা ভারাণী

উমা ভারাণী হলেন একজন ভারতীয় অভিনেত্রী যিনি মুলতঃ তামিল এবং মালায়ালাম চলচ্চিত্রে বিশিষ্টভাবে অভিনয় করেন। তিনি সত্তরের দশক থেকে নব্বইয়ের দশক পর্যন্ত এই দীর্ঘ সময়ের অবধিতে বিভিন্ন মালয়ালম ও তামিল সিনেমায় অভিনয় করেছেন। সিনেমায় কাজ করার সাথে সাথে তিনি টিভি ধারাবাহিকেও অভিনয় করেছেন। তিনি এখন তামিল সিনেমা এবং সিরিয়ালের একজন কন্ঠ অভিনয় শিল্পী বা ডাবিং শিল্পী হিসাবে কাজ করছেন। ঊমা ভারানি ছিলেন জনপ্রিয় দক্ষিন ভারতীয় মঞ্চ অভিনেত্রী টি.আর.লতা -এর কন্যা। তিনি আনন্দম পরমানন্দম চলচ্চিত্রে অভিনয়ের মাধ্যমে তার অভিনয় জীবন শুরু করেন। হিন্দী জনপ্রিয় টিভি ধারাবাহিক উত্তরন কে তামিল ভাষায় অনুবাদ করে তার নাম দেওয়া হয় সিন্ধু ভৈরবী। এই অনুবাদের সময় উমা ভারানি সিন্ধু ভৈরবী -তে কন্ঠ দিয়েছেন। এই ধারাবাহিক টি রাজ টিভিতে সম্প্রচারিত হত। তিনি সিন্ধু চরিত্রে (ধারাবাহিকের প্রধান চরিত্র) এবং মাহাথি চরিত্রে (সিন্ধুর কন্যা) কণ্ঠ দিয়েছেন। তার প্রথম ছবি ছিল মালয়ালম চলচিত্র আনন্দম পরমানন্দম। এই সিনেমাটি ১৯৭৭ সালে মুক্তি পায়। তার অভিনীত কয়েকটি জনপ্রিয় সিনেমা হল, কাজুমারাম(১৯৮২), সন্ধ্যাক্কু ভিরিঞ্জা পুভু(১৯৮৩), বীণা পুভু(১৯৮৩), থাভালাম(১৯৮৩), মৌনারাগাম(১৯৮৩), অষ্টপদী(১৯৮৩), ওরু পেইনকিলিক্কাধা(১৯৮৪), ইথা ইনু মুথাল(১৯৮৪), নান মহান আল্লা(১৯৮৪), ধভানি কানাভুগাল(১৯৮৪), গুরুজি ওরু ভাক্কু(১৯৮৫), টি.পি. বালাগোপালন এম.এ (১৯৮৬), নন্দী বীন্দম ভারিকা(১৯৮৬), পি.সি. ৩৬৯(১৯৮৭), উচি ভেইল(১৯৯০) ইত্যাদি। কণ্ঠ অভিনয় শিল্পী হিসাবে তিনি অজস্র টিভি ধারাবাহিকে তার কণ্ঠ প্রদান করেছেন। "Voicing emotions"। The Hindu। ২০০৪-০১-২৬। ২৭ ফেব্রুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Actress and cinema dubbing artiste, Uma Bharani"। The Hindu। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The voices behind the faces"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ഉമാ ഭരണി"। m3db.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Uma Bharani"। msidb.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The voices behind the faces"। The New Indian Express। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সরসা বালুসেরি

সরসা বালুসেরি কেরালার একজন মঞ্চ অভিনেত্রী এবং মালায়লাম সিনেমার একজন চলচ্চিত্র অভিনেত্রী। তিনি সুদানী ফ্রম নাইজেরিয়া(২০১৮), ভাইরাস (২০১৯), থিরিকে (২০২১), ডাকিনি (২০১৮) ইত্যাদি জনপ্রিয় চলচিত্রে অভিনয় করেছেন। ২০১৮ সালে সাবিত্রী শ্রীধরনের সাথে মালায়ালাম ছবি সুদানী ফ্রম নাইজেরিয়া -তে অভিনয় করার পর তিনি অত্যন্ত খ্যাতিলাভ করেন। সিনেমাটি বিশেষ জনপ্রিয়তা পায় ও তার অভিনয়ের জন্য তিনি প্রভুত খ্যাতি ও বিভিন্ন পুরস্কার লাভ করেন।[তথ্যসূত্র প্রয়োজন] সরসা পাঁচ দশক ধরে কেরালার মালয়ালম নাটিকার মঞ্চে অভিনয় করেছেন। তিনি কোঝিকোড়ের বিভিন্ন জনপ্রিয় নাট্যদল যেমন, কলিঙ্গ, সঙ্গামম, স্টেজ ইন্দা, চিরন্থনা ইত্যাদির সাথে যুক্ত। তিনি অসংখ্য নাটকে অভিনয় করেছেন। তিন দশক আগে তিনি মালয়ালম চলচ্চিত্র উয়ারুম নজান নাদাকে -তে অভিনয় করেছিলেন, যেটি ছিল মালয়ালম সিনেমার জনপ্রিয় অভিনেতা মোহনলাল -এর অভিনয় জীবনের প্রথম দিকের চলচ্চিত্র। তিনি দর্প‌না চরিত্রের মায়ের ভূমিকায় অভিনয় করেছিলেন। ১৯৮৫ সালে মালয়ালম সিনেমা উয়ারুম নজান নাদাকে তে অভিনয়ের মাধ্যমে তিনি তার অভিনয় জীবন শুরু করেন। দীর্ঘ ব্যবধানের পর ২০১৮ সালে মালায়ালাম ছবি সুদানী ফ্রম নাইজেরিয়া -তে অভিনয়ের মাধ্যমে তিনি চলচিত্র জগতে প্রত্যাবর্তন করেন। ২০১৮ সালে তিনি ডাকিনি সিনেমাতেও অভিনয় করেন। ২০১৯ সালে তিনি ইদা-দ্যি গড'স ডিসিশন্‌ নামক স্বল্প দৈর্ঘ্যের সিনেমায় অভিনয় করেন। ২০১৯ সালে মুক্তিপ্রাপ্ত তার অভিনীত কয়েকটি জনপ্রিয় সিনেমা হল, ভাইরাস, কাক্ষীঃ আম্মিনিপিল্লা, শুভরাত্রি, পরীঞ্জু মরিয়ম জোস ইত্যাদি। তার অভিনীত আরও বেশ কিছু জনপ্রিয় ছবি হল, থিরিকে (২০২১), বঙ্কু (২০২১), স্টার (২০২১), পিস(২০২২), আনাপরাম্বিলে ওয়াল্ড কাপ (২০২২) ইত্যাদি। സോഹിൽ പി.। "ഈ ഉമ്മമാരോട് എല്ലാവരും ചോദിക്കുന്നു; ഇത്രയും കാലം എവിടെയായിരുന്നു? | sudani from nigeria umma| samuel ebola robinson"। mathrubhumi.com। সংগ্রহের তারিখ ১১ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অনুশা (অভিনেত্রী)

অনুশা জনপ্রিয় একজন ভারতীয় অভিনেত্রী। তিনি মুলত দক্ষিন ভারতীয় সিনেমায় কাজ করেছেন। ১৩ বছর বয়সে তিনি তার অভিনয় জীবন শুরু করেন। তিনি ১৯৯০ থেকে ২০০ এর দশকের বিস্তৃত সময়কালের অবধিতে মালায়ালাম, তেলেগু এবং কন্নড় চলচ্চিত্রের একজন বিশিষ্ট প্রধান অভিনেত্রী ছিলেন। তিনি তেলেগু টিভি ধারাবাহিকেও অভিনয় করেছেন। তিনি জনপ্রিয় তামিল অভিনেত্রী কে আর সাবিত্রীর কন্যা এবং জনপ্রিয় অভিনেত্রী কে আর বিজয়া তার মাসি। তিনি চেন্নাইতে তার পরিবারের সাথে বসবাস করেন। প্রথম জীবনে তিনি রাজ্য স্তরের একজন বাস্কেটবল খেলোয়াড় ছিলেন। এইজন্য তিনি অভিনেত্রীদের মধ্যে লম্বা ছিলেন।[তথ্যসূত্র প্রয়োজন] ২০০৭ সালের জুন মাসে অনুশা সর্বা‌নন -এর সাথে বিবাহবন্ধনে আবদ্ধ হন। ১৩ বছর বয়সে অনুশা অভিনয় জীবন শুরু করেন। ১৯৯২ থেকে ২০০২ এই দীর্ঘ অব্ধিতে তিনি তামিল, তেলেগু, কন্নড় ও মালয়ালম চলচ্চিত্রের বিভিন্ন সিনেমায় অভিনয় করেছেন। ১৯৯২ সালে তার প্রথম জনপ্রিয় ছবি হল তেলেগু চলচিত্র মহায়গ্নম্‌। সেই বছর তার অভিনীত ধরু পেল্লালু মুদুলা পুলিশ (তেলেগু), নবতরে(কন্নড়), এগ্রিমেন্ট(তেলেগু), ফার্স্ট বেল(মালয়ালম), গোলমাল গোভিন্দম্(তেলেগু), থাংগারাসু(তামিল), কিঝাকু বেদি(তামিল) এবং ওয়েল্কাম টু কোদাইকানাল(মালয়ালম) ছবি মুক্তি পায়। ১৯৯৩ থেকে ১৯৯৫ এর সময়কালে তিনি বেশিরভাগ মালয়ালম ছবি যেমন, ডলার, বিষ্ণু, পদবী, থোজার পান্দিয়ান ইত্যাদি ও কিছু তামিল ও তেলেগু ছবি যেমন, কুরুথিপুনাল(তামিল) এবং দ্রোহী(তেলেগু) -তে অভিনয় করেছেন। তার অভিনীত আরও কয়েকটি জনপ্রিয় সিনেমা হল নট্রুপা পাত্তু(১৯৯৬), পঞ্চায়ত(১৯৯৬), শোভনম(১৯৯৭), আদ্রা সাকা আদ্রা সাকা(১৯৯৭), সুর্যোদম(১৯৯৯), মাফিয়া(২০০১), চিরঞ্জীবী(২০০২) ইত্যাদি। "Profile of Malayalam Actor Anusha"। ২০১৪-১০-৩০ তারিখে মূল থেকে আর্কাইভ করা। সংগ্রহের তারিখ ২০১৪-১১-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাংলার চালচিত্র

বাংলার চালচিত্র হল আবদুল জব্বার রচিত দক্ষিণ বাংলার গ্রামজীবনের রেখাচিত্র বা কথাচিত্র। হিন্দু মুসলমান উভয় সম্প্রদায়ের জীবন ও কর্মের অন্তরঙ্গ পরিচয় উপস্থাপিত হয়েছে সমকালীন দেশজ তথা দক্ষিণ বাংলার ভূমিজ উপকরণের প্রাচুর্যে আর প্রান্তিক শব্দ ব্যবহারে। দক্ষিণ বাংলার হিন্দু মুসলমান উভয় সম্প্রদায়ের নানা বৃত্তির গাঁয়ের মানুষ, খেতখামারে, কলে কারখানায় কাজ করা অন্ধকারের প্রাণীদের জীবন ও কর্মের তথ্যভিত্তিক রচনা গল্পের আকারে মেলে ধরেছেন। জেলে, সাপুড়ে, কাঠুরে, দর্জি, কসাই, তাঁতি, কুমোর, মদের ভাটিওয়ালারাও নিজের নিজের অপরিহার্য উপকরণ নিয়ে এসেছেন তাদের জীবনের গল্প কথায়। লেখকও যথাযথ প্রান্তিক শব্দ ব্যবহার করে এঁকেছেন তাদের জীবনের রেখাচিত্র। গ্রন্থে সন্নিবেশিত গল্পগুলি ধারাবাহিক ভাবে বাংলা সাহিত্য পত্রিকা দেশ-এ প্রকাশিত হয় ১৯৬৯ খ্রিস্টাব্দের ১৯ জুলাই হতে ১৯৭০ খ্রিস্টাব্দের ২৫ এপ্রিল পর্যন্ত। নামকরণ করেছিলেন পত্রিকার সম্পাদক সাগরময় ঘোষ। পুস্তকাকারে প্রথম প্রকাশিত হয় ১৯৭০ খ্রিস্টাব্দে কলকাতার বিখ্যাত 'মিত্র ও ঘোষ' প্রকাশনা সংস্থা হতে। বইটি তিনি আরণ্যকের অবিনশ্বর সাহিত্যিক বিভূতিভূষণ বন্দ্যোপাধ্যায়কে উৎসর্গ করেন। দীর্ঘ ছাব্বিশ বৎসর পর ১৯৯৬ খ্রিস্টাব্দ হতে 'দেশ' পত্রিকার পরিবর্তে নবকল্লোল পত্রিকায় প্রকাশিত হয় আরও কিছু তথ্যভিত্তিক রচনা, যেগুলি পরবর্তীতে বাংলার চালচিত্র (উত্তরপর্ব) নামে চিহ্নিত হয়েছে, যেখানে দক্ষিণ চব্বিশ পরগনা ও কলকাতার দক্ষিণ অঞ্চলের বিশেষকরে সুন্দরবন এলাকার চারপাশের বাস্তবচিত্র ও নিসর্গচেতনা প্রভাব বিস্তার করেছে। সুনীতিকুমার চট্টোপাধ্যায় বইটিকে 'সত্য জীবনচিত্র' উদ্ধৃতি ত্রুটি: <ref> ট্যাগের ক্ষেত্রে </ref> ট্যাগ যোগ করা হয়নি সৈয়দ মুজতবা আলি উত্তরপর্বে লিখেছেন— দেশ পত্রিকায় আপনার রচনা পড়ে তাজ্জব বনে গিয়েছিলাম। মাটি থেকে উৎসাহিত আপনি, কবিগুরু যা আকাঙ্খা করেছিলেন। শিশির কুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১৪১। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ওয়েলস ক্যাথিড্রাল

ওয়েলস ক্যাথেড্রাল হল ইংল্যান্ডের সামারসেট কাউন্টির ওয়েলস শহরের একটি অ্যাংলিকান ক্যাথেড্রাল, যা সেন্ট অ্যান্ড্রু দ্য এপোস্টেলকে উৎসর্গ করা হয়েছে। এটি বাথ ও ওয়েলসের বিশপের আসন, যার ক্যাথেড্রায় এটি বাথ ও ওয়েলস ডায়োসিজের মাতৃ গির্জা হিসাবে কার্যক্রম পরিচালনা করে। স্থানটিতে ৭০৫ সাল থেকে অধিষ্ঠিত আগের একটি গির্জাকে প্রতিস্থাপন করার জন্য বর্তমান ক্যাথেড্রালটি একটি রোমান ক্যাথলিক ক্যাথেড্রাল হিসাবে প্রায় ১১৭৫ সাল থেকে নির্মিত হয়েছিল, রাজা অষ্টম হেনরি রোম থেকে বিচ্ছিন্ন হয়ে যাওয়ার পরে এটি একটি অ্যাংলিকান ক্যাথেড্রাল হয়ে ওঠে। এটি একটি ইংরেজি ক্যাথেড্রালের সাপেক্ষে মাঝারি আকারের। এটির বিস্তৃত পশ্চিম সন্মুখভাগ ও বৃহৎ কেন্দ্রীয় টাওয়ার হল। এটিকে ইংরেজি ক্যাথেড্রালগুলির মধ্যে "সন্দেহাতীতভাবে সবচেয়ে সুন্দর" ও "সবচেয়ে কাব্যিক" একটি হিসাবে ধারণা করা হয়। এটির গথিক স্থাপত্যটি বেশিরভাগই ১২তম শতাব্দীর শেষ থেকে ১৩তম শতাব্দীর প্রথম দিকের ইংরেজি শৈলী থেকে অনুপ্রাণিত, রোমানেস্ক শিল্পকর্মের অভাব রয়েছে যা অন্যান্য অনেক ক্যাথেড্রালগুলিতে টিকে আছে। ভবনটি প্রায় ১১৭৫ সালে পূর্ব প্রান্তে গায়কদল বেদীর সঙ্গে শুরু হয়েছিল। ইতিহাসবিদ জন হার্ভে এটিকে ইউরোপের প্রথম সত্যিকারের গথিক কাঠামো হিসেবে দেখেন, যা রোমানেস্কের শেষ সীমাবদ্ধতা ভঙ্গ করে নির্মিত হয়েছিল। এর টিকাল তোরণ ও বাঁশিযুক্ত স্তম্ভগুলির পাথরের শিল্পকর্ম একটি "কঠিন পাতা" শৈলীর ফলিয়েটে ছাঁচ ও খোদাইকৃত স্তম্ভ মস্তক বহন করে। ৩০০টি ভাস্কর্য চিত্র সহ প্রারম্ভিক সময়ের ইংরেজি সন্মুখভাগকে "ইংল্যান্ডে সম্মিলিত প্লাস্টিক শিল্পের সর্বোচ্চ বিজয়" হিসেবে দেখা হয়। পূর্ব প্রান্তটি অনেক প্রাচীন দাগযুক্ত কাচ ধরে রেখেছে। মনাস্টিক ফাউন্ডেশনের অনেক ক্যাথেড্রালের বিপরীতে, ওয়েলস ক্যাথেড্রালটিতে ধর্মনিরপেক্ষ ক্যাননের অধ্যায়ের সঙ্গে যুক্ত অনেকগুলি টিকে থাকা ধর্মনিরপেক্ষ ভবন রয়েছে, যার মধ্যে বিশপ প্রাসাদ ও ১৫তম শতাব্দীর আবাসিক ভিকারস ক্লোজ রয়েছে। এটি একটি গ্রেড-১ তালিকাভুক্ত ভবন। ঐতিহাসিক ইংল্যান্ড। "Cathedral Church of St Andrew, Chapter House and Cloisters (1382901)"। ইংল্যান্ডের জন্য জাতীয় ঐতিহ্য তালিকা। সংগ্রহের তারিখ ১৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Wells Cathedral – Wells, Somerset"। ১০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dates and Dimensions"। ওয়েলস ক্যাথিড্রাল। ৩ ডিসেম্বর ২০১৩ তারিখে মূল (Word) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Organists"। Wells Cathedral। সংগ্রহের তারিখ ১৪ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Swaan 1984, পৃ. ১৮৮–১৯৬। Oggins, Robin. Cathedrals ওয়েব্যাক মেশিনে আর্কাইভকৃত ৪ মে ২০১৮ তারিখে, পৃষ্ঠা ৪২ (Sterling Publishing Company 1996). Clifton-Taylor 1967, পৃ. ২৭৪। Harvey 1987, পৃ. ১৯। Clifton-Taylor 1967, পৃ. ৭৭। Harvey 1961, পৃ. ৬৩। উদ্ধৃতি ত্রুটি: <ref> ট্যাগ বৈধ নয়; pastscape নামের সূত্রটির জন্য কোন লেখা প্রদান করা হয়নি
তারিক ল্যাম্পটি

তারিক কুয়ামে নি-লান্তে ল্যাম্পটি (ইংরেজি: Tariq Lamptey; জন্ম: ৩০ সেপ্টেম্বর ২০০০; তারিক ল্যাম্পটি নামে সুপরিচিত) হলেন একজন ইংরেজ–ঘানায়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং ঘানা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন। ২০১৮ সালে, তারিক ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। তারিক কুয়ামে নি-লান্তে ল্যাম্পটি ২০০০ সালের ৩০শে সেপ্টেম্বর তারিখে ইংল্যান্ডের হিলিংডনে জন্মগ্রহণ করেছেন এবং সেখানেই তার শৈশব অতিবাহিত করেছেন। তারিক ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ২০ ম্যাচে অংশগ্রহণ করে ১টি গোল করেছেন। ১৪ মার্চ ২০২৩ পর্যন্ত হালনাগাদকৃত। Brighton & Hove Albion - Men's Team [ব্রাইটন অ্যান্ড হোভ আলবিয়ন - পুরুষদের দল]। brightonandhovealbion.com (ইংরেজি ভাষায়)। ব্রাইটন অ্যান্ড হোভ: ব্রাইটন অ্যান্ড হোভ আলবিয়ন ফুটবল ক্লাব। ৮ আগস্ট ২০১৯। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Brighton & Hove Albion FC Squad Information 2022/2023" [ব্রাইটন অ্যান্ড হোভ আলবিয়ন ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১২ আগস্ট ২০১৮। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  উইকিমিডিয়া কমন্সে তারিক ল্যাম্পটি সংক্রান্ত মিডিয়া রয়েছে। সকারওয়েতে তারিক ল্যাম্পটি (ইংরেজি) সকারবেসে তারিক ল্যাম্পটি (ইংরেজি) বিডিফুটবলে তারিক ল্যাম্পটি (ইংরেজি) ট্রান্সফারমার্কেটে তারিক ল্যাম্পটি (ইংরেজি) ওয়ার্ল্ডফুটবল.নেটে তারিক ল্যাম্পটি (ইংরেজি) ইএসপিএন এফসিতে তারিক ল্যাম্পটি (ইংরেজি) ন্যাশনাল-ফুটবল-টিমস.কমে তারিক ল্যাম্পটি (ইংরেজি)
অহনা (অভিনেত্রী)

অহনা হলেন একজন ভারতীয় অভিনেত্রী যিনি প্রধানত দক্ষিণ ভারতীয় চলচ্চিত্রে অভিনয় করেছেন। তিনি বেশিরভাগ কাজ করেছেন মুলত তামিল সিনেমাতে। এছাড়াও তিনি মালয়ালম এবং কন্নড় সিনেমাতেও কাজ করেছেন। ১৯৯৩ সালে মুক্তিপ্রাপ্ত তামিল সিনেমাতে অভিনয়ের মাধ্যমে তিনি তার অভিনয় জীবন শুরু করেন। তার প্রথম অভিনীত সিনেমা ছিল তামিল ছবি আরানমানাই কিলি। ১৯৯৪ সালে দ্যি সিটী মালয়ালম ছবিতে অভিনয়ের মধ্য দিয়ে তিনি মালয়ালম সিনেমাতে আত্মপ্রকাশ করেন। তার প্রথম কন্নড় ছবি হল যুদ্ধ যা ১৯৯৭ সালে মুক্তি পায়। আরানমানাই কিলিতে তার অভিনীত চরিত্রের নাম ছিল পোংগরি। এরপর তিনি তামিল ছবি রাবনন -এ মিনা চরিত্রে অভিনয় করেন। রাবনন ১৯৯৪ সালে মুক্তি পায়। সেই একই বছরে তার অভিনীত আরও দুটি তামিল সিনেমা শিবালপেরি পন্ডি এবং সেভাথা পন্নু মুক্তি পায়। এই দুটি সিনেমায় তার অভিনীত চরিত্রের নাম ছিল যথাক্রমে ওইলা এবং সরোজা। ১৯৯৪ সালেই তিনি মালয়ালম সিনেমাতেও আত্মপ্রকাশ করেন। তার প্রথম মালয়ালম সিনেমা দ্যি সিটী -তে তার অভিনীত চরিত্রের নাম ছিল প্রিয়া। তিনি সূর্যবনম্ নামক আরও একটি মালয়ালম সিনেমাতে অভিনয় করেন। সূর্যবনম্ সিনেমাটি ১৯৯৮ সালে মুক্তি পায়। ১৯৯৭ সালে মুক্তিপ্রাপ্ত তার প্রথম কন্নড় ছবি যুদ্ধ -তে তিনি অক্ষতা নামক চরিত্রটিতে অভিনয় করেন। তার অভিনীত আরেকটি জনপ্রিয় তামিল সিনেমা হল শিবন। শিবন -এ তার অভিনীত চরিত্রের নামও ছিল অহনা। শিবন ১৯৯৯ সালে তামিল চিত্রজগতে মুক্তি পায়। "Ahana"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Aranmanai Kili"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)